Na temelju Odluke o upisu djece i o mjerilima upisa u Dječji vrtić „Carić“, Novalja, za pedagošku godinu 2023./2024., Upravno vijeće Dječjeg vrtića „Carić“, Novalja, objavljuje

**JAVNU OBJAVU**

**ZA UPIS DJECE U PROGRAM PREDŠKOLE**

**ZA PEDAGOŠKU GODINU 2023./2024.**

Pozivaju se roditelji/skrbnici predškolske djece koja nisu obuhvaćena redovitim programom predškolskog odgoja, na upis djece u program predškole (tzv. mala škola) za djecu rođenu od **1. travnja 2017. do 31. ožujka 2018. godine.**

Prijave za upis (obrazac Zahtjeva za upis i ostala pripadajuća dokumentacija) zaprimat će se **od 2. do zaključno 12. lipnja 2023. godine. Zahtjev za upis s potrebnom dokumentacijom se predaje u papirnatom obliku (zatvoren i kuvertiran) stručnom suradniku – pedagogu u dječjem vrtiću ili poštom na adresu Dječji vrtić „Carić“, Zeleni put 3, 53291 Novalja.**

Program predškole obvezan je za svu djecu u godini prije polaska u osnovnu školu koja nisu obuhvaćena redovitim programom predškolskog odgoja te je besplatan.

Obrazac Zahtjeva za upis može se preuzeti na mrežnoj stranici dječjeg vrtića: www.vrtic-caric.hr.

Uz **ispunjen i potpisan** **Zahtjev za upis** potrebno je priložiti sljedeću dokumentaciju u preslici:

- preslika rodnog lista ili izvatka iz matice rođenih djeteta (bez obzira na datum izdavanja dokumenata),

- potvrdu o obavljenom sistematskom zdravstvenom pregledu predškolskog djeteta prije upisa u dječji vrtić,

- za dijete s teškoćama u razvoju i kroničnim bolestima – rješenje prvostupanjskog

tijela vještačenja Hrvatskog zavoda za socijalni rad ili medicinska dokumentacija

kojom se potvrđuje postojanje određene poteškoće

Prije početka programa, roditelji će dobiti detaljne upute o organizaciji.

**DJEČJI VRTIĆ „CARIĆ“**